# Vianetsintä

Alapuolella on lista yleisimmistä ongelmista ja kysymyksistä, joita on Tor-ohjelman käyttäjillä. Jos ohjeesta ei löydy ratkaisua ongelmaan, niin Vidalian internetsivulta www.vidalia-project.net on mahdollista saada lisää apua.

### Tor ei käynnisty

Tyypillisin syy, että Vidalia ei onnistu käynnistämään Tor-ohjelmaa johtuu siitä, että Vidalia luulee Tor-ohjelman sijaitsevan jossakin muussa kansiossa. Tor-ohjelman sijainnin voi määrittää muuttamalla Tor-ohjelma -asetusta yleisistä-asetuksista.

Seuraava mahdollinen selitys on, että Tor-ohjelma on jo päällä. Kannattaa tarkistaa päällä olevien ohjelmien -listaa ja pysäyttää päällä oleva Tor-ohjelma, jos löytyy. Sen jälkeen kannattaa yrittää uudelleen.

Jos tuosta ei ollut tarpeeksi apua, niin kannattaa tarkistaa tapahtumaloki, sillä Tor-ohjelma on voinut kirjata tietoja käynnistymisessä kohdatuista virheistään.

### Vidalia ei yhdistä Tor-ohjelmaan

Vidalia käyttää Tor-ohjelmaa Tor-ohjausportin välityksellä.

Yleisin syy miksi Vidalia ei onnistu yhdistämään Tor-ohjelmaan on, koska Tor-ohjelma on jo päällä ja on kohdannut virheen ja välittömästi lopettanut. Jonka jälkeen on suositeltavaa tarkistaa tapahtumaloki, sillä Tor-ohjelma on voinut kirjata tietoja käynnistymisessä kohdatuista virheistään.

Jos Tor-ohjelma kuuntelee toista porttia kuin Vidalia kuvittelee, niin Vidalia ei pysty muodostamaan yhteyttä Tor-ohjelmaan. Tätä asetusta harvoin tarvitsee muuttaa, mutta jos jokin muu tietokoneella oleva palvelu tuottaa häiriöitä, niin porttia voidaan joutua muuttamaan. Sen muuttaminen onnistuu Vidalian lisäasetuksista.

### Tor lopetti yllättäen

Jos Tor-ohjelma lopettaa yllättäen, kun sitä yritetään käynnistää, niin kenties Tor-ohjelma on jo päällä. Silloin on suositeltavaa tarkistaa tapahtumaloki, jos sen lopussa on keltaisella korostettuja viestejä ja ovatko ne seuraavan kaltaisia:

    connection_create_listener(): Could not bind to 127.0.0.1:9050: Address already in use.
    Is Tor already running?

Jos tulee yllä mainitun kaltainen viesti, niin kannattaa sulkea muut päällä olevat Tor-ohjelmat ennen kuin yrittää käynnistää uuden Tor-ohjelman Vidalialla. Windowssissa tor.exe-niminen tiedosto pitäisi löytyä Tehtävienhallinnasta (engl. Task Manager). Useimmissa käyttöjärjestelmissä ps-komennolla on mahdollista löytää päällä olevat Tor-ohjelmat.

Jos Tor-ohjelma on ollut onnistuneesti käynnissä hetken (pidempään kuin hetken), niin tapahtumalokista voi löytyä tietoa, jos Tor-ohjelma on kirjannut tietoja kohdatuista virheistään ennen kuin lopetti yllättäen itsensä. Sen kaltaiset virheet ovat korostettu joko punaisella tai keltaisella.

### Tor ei pysähdy

Jos Vidalia ei onnistu pysäyttämään Tor-ohjelmaa, niin kannattaa tarkistaa tapahtumaloki, jos Tor-ohjelma on kirjannut lopettaessaan virhetietoja.